Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: meghatározott és kívánt hatást a büntetõ anyagi jogszabály (1998. évi LXXXVII. törvény) szigorítása nem érte el. A
Paragraph Index: 975

meghatározott és kívánt hatást a büntetõ anyagi jogszabály (1998. évi LXXXVII. törvény) szigorítása nem érte el. A felderített bûncselekmények növekedési üteme ugyan 1998 óta lassul, de úgy tûnik, hogy ez inkább a felderítési hatékonyság hiányosságaira vezethetõ vissza, mint a jelenség visszaszorulására. A drogfogyasztási szokások terjedése és a bûnelkövetés társadalmi okai hasonlóak. Ezt mindkét jelenség megelõzésénél figyelembe kell venni. 2.5. Az ismertté vált bûnelkövetõk Az ismertté vált bûnelkövetõk többsége hátrányos szociális adottságokkal rendelkezik A közepesen fejlõdõ országok ismertté vált bûnözése — s ebbõl a szempontból Magyarország sem kivétel — elsõsorban a szegénység által motivált jelenség. Bár a szervezett és a „fehérgalléros” bûnözés megjelenése a közép-kelet-európai régióban jelentõs kihívás elé állította a büntetõ igazságszolgáltatást, az eljárás alá vont személyek túlnyomó többsége továbbra is az alacsony iskolai végzettségûek, a rossz szociális körülmények között élõk, a szakképzetlenek, a tartós munkaviszonnyal nem rendelkezõk vagy a munkanélküliek körébõl kerülnek ki. Az elõítéletek és a hátrányos helyzet halmozódása A rendszerváltás után nyíltabb formában jelentek meg az elõítéletek. A romák többsége a rendszerváltás vesztesei közé tartozik. A korábbi évtizedekben a központilag vezérelt társadalmi felemelkedés a romák számára alacsony szinten ugyan, de megteremtette a létbiztonságot. A változás azonban nem volt eléggé tartós és mélyreható. A rendszerváltás idején õk voltak a legképzetlenebb munkavállalók. 14 A romák alacsony és ma még folyamatosan romló társadalmi státusa, illetve a romákkal kapcsolatos elõítéletek megnyilvánulásai a bûnözést gerjesztõ tényezõk. A regionális kutatások már a korábbi évtizedekben is kimutatták, hogy a roma bûnelkövetõk száma az ország elmaradott régióiban a legmagasabb. Az áldozattá válás gyakoriságáról a romák körében nem rendelkezünk adatokkal. Az ismertté vált bûnelkövetõk többsége 18—39 éves férfi, akiknek közel fele vagyon elleni bûncselekményt követ el 1982—2002 között a bûncselekményt elkövetõk száma 82 ezerrõl 129 ezerre nõtt. 1982—2002 között a tízezer lakosra jutó bûnelkövetõk száma majdnem megduplázódott, 1982-ben 76, 2002-ben 127 volt. (Lásd ismét a 3. számú ábrát.) A bûncselekmények többségét Magyarországon is 18—39 éves férfiak követik el. Egyes bûncselekmények — például a rablás, az erõszakos közösülés — elkövetõi fiatalabbak. Az elkövetõk kriminalitási aktivitása 34 éves kornál éri el a csúcsot, ettõl az életkortól folyamatosan csökken. Az ismertté vált bûnelkövetõk 45 százaléka vagyon elleni bûncselekményt követett el. A vagyon elleni bûnözés körében igen magas a látencia. Más szóval az ismertté vált elkövetõk nem feltétlenül reprezentálják a társadalom vagyon elleni bûnelkövetõit. A súlyos bûncselekmények többségét olyanok követik el, akik már nem elõször kerülnek szembe a bûntetõ igazságszolgáltatással 2002-ben a regisztrált tettesek 38,8 százaléka büntetett elõéletû, 11,6 százaléka visszaesõ volt. A súlyos bûncselekmények többségét — például a betöréses lopást vagy az erõszakos cselekményeket — a bûnismétlõk 15 követik el. (2002-ben a vagyon elleni bûncselekmények körében az összes ismertté vált bûnelkövetõ 46,9 százaléka volt bûnismétlõ 17,7 százaléka pedig visszaesõ,16 míg a betöréses lopások elkövetõi között a bûnismétlõk aránya 61,3, a visszaesõké pedig 29,4 százalék volt.) 14 Póczik Sz. (1999): Az etnikai tényezõ és a halmozottan hátrányos roma kisebbség kriminológiai nézõpontból. In: Gönczöl, K. (szerk.): Bûnözés és bûnmegelõzés a válságrégiókban. A III. Országos Kriminológiai Vándorgyûlés anyaga (Miskolc, 1998. szeptember 25—26.) Magyar Kriminológiai Társaság. Budapest, 162—203. o. 15 Bûnismétlõ az, aki a büntetõ felelõsségre vonást követõen olyan újabb bûncselekményt követ el, amelyet az igazságügyi hatóság súlyosbító körülményként értékelhet. 16 Visszaesõ a szándékos bûncselekmény elkövetõje, ha korábban szándékos bûncselekmény miatt végrehajtandó szabadságvesztésre ítélték, és a büntetés kitöltésétõl vagy végrehajthatósága megszûnésétõl az újabb bûncselekmény elkövetéséig három év még nem telt el. 2003/123. szám A visszaesõk felelnek a súlyos bûncselekmények többségéért A visszaesõ bûnelkövetõk döntõ többsége férfi. Ez a csoport — a magyar férfinépesség fél százaléka — követi el a betörések, a gépkocsival kapcsolatos bûncselekmények, orgazdaságok, üzleti lopások és rablások többségét, felel az olyan erõszakos bûncselekmények jelentõs részéért, amelyek a drog- és alkoholfogyasztással függenek össze. E csoport kriminalitása erõsen kötõdik lakóhelyéhez, aránytalanul nagyobb viktimizációs veszélynek téve ki a lakókörnyezetüket. Döntõ többségük gyermekkorától szegregált és marginalizált környezetben élt. 37—40 ezer ismertté vált bûncselekményt ismerõs és hozzátartozó sérelmére követtek el 2001-ben 128 ezer, 2002-ben pedig 129 454 elkövetõ vált ismertté Magyarországon. 51,4 százalékuk (66 ezer elkövetõ) természetes személy sérelmére valósított meg bûncselekményt. Az ismertté vált elkövetõk és a sértettek közötti kapcsolatokat vizsgálva különbséget tehetünk olyan elkövetõk között, akik kapcsolati körön belüli (családtag, rokon, ismerõs, barát, munkatárs stb.), illetve olyanok között, akik idegen személy sérelmére követték el a cselekményt. 2001-ben az esetek több mint 40 százalékában olyan személy vált sértetté, aki személyes kapcsolatban volt az elkövetõvel. Ez különösen jellemzõ az erõszakos elkövetések esetében. Erõszakos és vagyon elleni bûncselekmények Magyarország megyéiben az elkövetõ és a sértett kapcsolata alapján Annak érdekében, hogy a kapcsolati körön belüli (családtag, rokon, ismerõs, barát, munkatárs stb.) vagy a kapcsolati körön kívüli (idegen) személyek — az elkövetõk oldaláról történõ — veszélyeztetettségének területi jellegzetessége megállapítható legyen, a szokásos statisztikai módszerrel feldolgozott adatokat térképen ábrázoltuk.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes